**projektas**

**reg. Nr. T-**

**2.4. darbotvarkės klausimas**

**Pasvalio rajono savivaldybės taryba**

**Sprendimas**

**Dėl Pasvalio rajono savivaldybės tarybos 2010 m. balandžio 28 d. sprendimo Nr. T1-114 „Dėl renginių organizavimo pasvalio rajono savivaldybės viešosiose vietose tvarkos patvirtinimo“ pakeitimo**

2020 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos rinkliavų įstatymo 132 straipsniu, Pasvalio rajono savivaldybės taryba nusprendžia

pakeisti Vietinės rinkliavos už leidimą organizuoti komercinius renginius Savivaldybei priklausančiose ar valdytojo teise valdomose viešojo naudojimo teritorijose nuostatų, patvirtintų Pasvalio rajono savivaldybės tarybos 2010 m. balandžio 28 d. sprendimu Nr. T1-114 „Dėl Renginių organizavimo Pasvalio rajono savivaldybės viešosiose vietose tvarkos patvirtinimo“ (su visais aktualiais pakeitimais), 8 punktą ir jį išdėstyti taip:

„8. Sumokėta vietinė rinkliava arba jos dalis Lietuvos Respublikos rinkliavų įstatymo 132 straipsnyje nustatytais atvejais grąžinama jos mokėtojui, jei jis Savivaldybės administracijai raštu pateikia motyvuotą prašymą dėl sumokėtos vietinės rinkliavos arba jos dalies grąžinimo per vieną mėnesį nuo jos sumokėjimo.“

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Finansų skyriaus vedėja

Dalė Petrėnienė

2020-09-07, tel. 8 686 17726

Suderinta DVS Nr. RTS-173

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio rajono savivaldybės tarybos 2010 m. balandžio 28 d. sprendimo Nr. T1-114 „Dėl renginių organizavimo pasvalio rajono savivaldybės viešosiose vietose tvarkos patvirtinimo“ pakeitimo**

**2020-09-07**

Pasvalys

**1. Problemos esmė.** Papildytas Lietuvos Respublikos rinkliavų įstatymas 132 straipsniu, kurio nuostatos reglamentuoja vietinės rinkliavos grąžinimą:

**„132 straipsnis. Vietinės rinkliavos grąžinimas**

Sumokėta vietinė rinkliava arba jos dalis grąžinama šiais atvejais:

1) kai sumokėta daugiau, negu nustatyta vietinės rinkliavos nuostatuose;

2) jeigu paslauga nesuteikta;

3) jeigu paslauga suteikta, bet pažeidžiant vietinės rinkliavos nuostatuose nustatytus šios paslaugos kokybės reikalavimus ir (ar) teikimo sąlygas.“

Pasikeitus teisės aktams reikalinga pakeisti Savivaldybės tarybos sprendimą, kad atitiktų galiojančius teisės aktus.

**2. Kokios siūlomos naujos teisinio reguliavimo nuostatos ir kokių rezultatų laukiama** *Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai.**

Papildomų lėšų nereikės.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta.

Finansų skyriaus vedėja Dalė Petrėnienė

***Lyginamasis variantas***

PATVIRTINTA

Pasvalio rajono savivaldybės tarybos

2010 m. balandžio 28 d. sprendimu Nr. T1-114

**VIETINĖS RINKLIAVOS UŽ LEIDIMĄ ORGANIZUOTI KOMERCINIUS RENGINIUS SAVIVALDYBEI PRIKLAUSANČIOSE AR VALDYTOJO TEISE VALDOMOSE VIEŠOJO NAUDOJIMO TERITORIJOSE NUOSTATAI**

**I. BENDROSIOS NUOSTATOS**

1. Vietinė rinkliava už komercinių renginių organizavimą Savivaldybei priklausančiose viešojo naudojimo ar valdytojo teise valdomose teritorijose yra Pasvalio rajono savivaldybės sprendimu nustatyta privaloma įmoka rinkliavos mokėtojams, organizuojantiems komercines laisvalaikio ir pramogų paslaugas.

2. Rinkliavą moka fiziniai ir juridiniai asmenys.

3. Leidimai organizuoti komercinius renginius išduodami vadovaujantis Renginių organizavimo Pasvalio rajono savivaldybės viešosiose vietose tvarka.

**II. VIETINĖS RINKLIAVOS OBJEKTAI IR DYDŽIAI**

4. Vietinė rinkliava už leidimo organizuoti komercinius renginius Savivaldybei priklausančiose ar valdytojo teise valdomose viešojo naudojimo teritorijose išdavimą:

4.1. Pasvalio miesto stadione – 290 Eur 1 parai, už kiekvieną kitą parą po 87 Eur;

4.2. Pasvalio parko didžiojoje estradoje – 87 Eur 1 parai, už kiekvieną kitą parą po 29 Eur;

4.3. Pasvalio Smegduobių parke – 58 Eur 1 parai, už kiekvieną kitą parą po 29 Eur;

4.4. kitose Pasvalio, Joniškėlio miestų vietose – 29 Eur 1 parai, už kiekvieną kitą parą po 15 Eur;

4.5. kaimiškoje seniūnijoje – 15 Eur parai, už kiekvieną kitą parą po 6 Eur;

4.6. už reklaminius renginius – 8 Eur valandai.

*Punkto pakeitimai:*

*Nr.* [*T1-232*](https://www.e-tar.lt/portal/legalAct.html?documentId=3f3f4f2076fb11e49710918558376243)*, 2014-11-27, paskelbta TAR 2014-12-01, i. k. 2014-18227*

*Nr.* [*T1-151*](https://www.e-tar.lt/portal/legalAct.html?documentId=62ed432083af11e5b7eba10a9b5a9c5f)*, 2015-11-04, paskelbta TAR 2015-11-05, i. k. 2015-17658*

5. Vietinės rinkliavos dydis Savivaldybės atskiru sprendimu gali būti indeksuojamas kartą per metus taikant metinį vartojimo kainų indeksą, jeigu jis didesnis negu 1,1.

**III. LENGVATOS VIETINIŲ RINKLIAVŲ MOKĖTOJAMS**

6. Vietinė rinkliava už leidimo organizuoti komercinius renginius Savivaldybei priklausančiose ar valdytojo teise valdomose viešojo naudojimo teritorijose išdavimą netaikoma Savivaldybės biudžetinėms įstaigoms.

7. Savivaldybės taryba turi teisę sumažinti vietinės rinkliavos dydį arba iš viso nuo jo atleisti,

**IV. VIETINĖS RINKLIAVOS RINKIMO IR GRĄŽINIMO TVARKA**

~~8. Sumokėta vietinė rinkliava grąžinama jos mokėtojui, jei jis pateikia prašymą per vieną mėnesį nuo jos sumokėjimo šiais atvejais:~~

~~8.1. kai sumokėta daugiau negu nustatyta Savivaldybės tarybos;~~

~~8.2. jeigu leidimu nepasinaudota dėl priežasčių, nepriklausančių nuo rinkliavos mokėtojo.~~

**8. Sumokėta vietinė rinkliava arba jos dalis Lietuvos Respublikos rinkliavų įstatymo 132 straipsnyje nustatytais atvejais grąžinama jos mokėtojui, jei jis Savivaldybės administracijai raštu pateikia motyvuotą prašymą dėl sumokėtos vietinės rinkliavos arba jos dalies grąžinimo per vieną mėnesį nuo jos sumokėjimo.**

**V. BAIGIAMOSIOS NUOSTATOS**

9. Asmenys, pažeidę šiuos nuostatus, atsako Lietuvos Respublikos įstatymų nustatyta tvarka.